Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Taali yoo… Ko kaareeru goo nun…
ko kaareeru goo nun, laatinoo hari ndu nawyii, ndu immii fii yahugol ka buruure, ndu ñaamoyi ton manngooje, artugol mayru, tawi ɓanndu ndun heƴƴiɗii ndu wontii suka, naatugol mayru ka suudu lannɗo on (ka ndu jeyaa ɗon), lannɗo on lanndii ndu: E ko honɗun woni sabu ɗun?
Kaaleeru ndun naɓti jaabii wondema ko ɓiɓɓe leɗɗe ndu ñaamoyi ka buruure
Lannɗo on wi’ani ndun: Addanoyin ɗen ɓiɓɓe mi yi’a, kaaleeru ndun yehi addoyi ɓiɓɓe kii mangohi ndu jonni lannɗo on, lannɗo on kadi aawi ɗum ka makko, ɗum fuɗi wonti mangohi njani, kin mangohi rimi. Lannɗo on liwti mangoore inni yoo ñaamu o ndaara si tawii ko kaaleere ndun innunoo mo kon ko goonga. Kono o aamiti kanko on, o noddi ɗon kurkaadu makko goo yo on ñaamu o ndaaraa, on ñaami tun maayi! Lannɗo on yeƴƴitii o ndaari kaaleeru ndun, o wi’i: Jaka ko warugol lan faala-noɗa?! O nangi nduu kaaleeru, o ɗeɗɗi ndu o wari.
kii mangohi rimiti ɗimmun ka hitaande ɗiɗaɓere, hawri oo lannɗo hino mari aynooɓe puƴƴi ɗiɗo (gorka e sonna mon), ɓee non ko sonjinooɓe ,tawi kadi ɓe nawyii goɗɗun alaa, ɓe inii yo ɓe yahu ɓe ñaama dimɗe ngal leggal fii yo ɓe maayu! Ɓayru andaama jooni wondema dimɗe ngal leggal ko warayɗun, mango futtayno goɗɗo meemata. Mawɗo gorko on moltii jemma o ari o tetti mango o waɗi e bondolihun makko, fii ko o ñaama kanko e ɓeengu makko.
Kono, no ɓe ñaamirnoo ɓe gayni, tawi ɓe wontii ssukaaɓe! Woniri non haa weeti bimbi, ɓe yehi hiwragol lannɗo on wano woowiri non, lannɗo on faytiɓe on lanndii: “Ko onon homɓe nii?
Ɓe jaabii: Ko menen aynooɓe pucci ɓen.
Lannɗo on ŋalɗi o lannditii: Ko kiikalahun kaari e kaari nii?
Ɓe jaabii: Eyyo.
O Wi’i: No ɗun woniri?
Ɓe inni: Ko kii mangohi ka dambugal maa ɗoo men ñaami.
Ɓe ndarti fiyaake kii mangohi, ɓe tawi luuru njano hino e ley makki ka mboddi hoɗunoo, tawi ko ndin mboddi soppunoo kii mangohi haa tooke ɗen nanngi dimɗe makki kin, ko ɗun waɗi si tawii ñaamunooɗo woo maayay! Jooni non ɓay ndi yehii, lekki makki kin artii, ñaamuɗo woo hettay ɓandu mun ndun.
Lannɗo on tawi jaka o warii giɗo makko on, o ninnsi, o wi’i: Si mi anduno!!
Timmii.
Taalol: Alla hilno Amadu Soh
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn som_Latn